કપિલ મિશ્રાએ એવો પણ આક્ષેપ કર્યો છે કે કેજરીવાલે માત્ર કાગળ ઉપરની બનાવટી કંપનીઓ પાસેથી જંગી નાણાં ભંડોળ ઉઘરાવ્યું છે. ગઈ કાલે પત્રકાર પરિષદમાં કપિલ મિશ્રા બેભાન થઈ જતા તેમના રામમનોહર લોહિયા હોસ્પિટલ ખસેડવામાં આવ્યા હતા. કપિલ મિશ્રાએ જણાવ્યું હતું કે ચૂંટણી ભંડોળના નામે કેજરીવાલે દેશનું સૌથી મોટું કૌભાંડ કર્યું છે. ૨૦૧૪-૧૬માં ‘આપ’ના ખાતામાં રૂ. ૬૫.૫ કરોડ હતા, જ્યારે ચૂંટણીપંચને એવી જાણ કરવામાં આવી હતી કે ખાતામાં રૂ. ૩૨.૪ કરોડ છે અને આ રીતે રૂ. ૩૩ કરોડના ડોનેશનની વિગતો છુપાવી હતી.